ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
আর্নেস্ট বোর্গনাইন
বোর্গনাইনের চলচ্চিত্রে অভিষেক হয় ১৯৫১ সালে। তিনি "চায়না কোরসায়ার" (১৯৫১), "ফ্রম হিয়ার টু ইটার্নিটি" (১৯৫৩), "ভেরা ক্রুজ" (১৯৫৪), "ব্যাড ডে অ্যাট ব্ল্যাক রক" (১৯৫৫) ও "দ্য ওয়াইল্ড বাঞ্চ" (১৯৬৯)-এ পার্শ্ব চরিত্রে অভিনয় করেন। পরবর্তীকালে তিনি অসংখ্য চলচ্চিত্রে প্রধান চরিত্রে অভিনয় করেন এবং "মার্টি" (১৯৫৫) চলচ্চিত্রে মার্টি পিলেত্তি চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটা পুরস্কার অর্জন করেন।